তাই এবার অ্যান্ড্রয়েডের ৮.০০ সংস্করণ নিয়ে চলছে জল্পনা আর ছড়াচ্ছে গুজব। যেহেতু এটার কোড নেম অ্যান্ড্রয়েড-ও তাই অনেকে ও অদ্যাক্ষর দিয়ে নানা নাম ধারণা করছেন। কেউ কেউ বলছেন এটা হতে পারে অ্যান্ড্রয়েড ওটমিল। তবে এটাকে বিরোধীতা করছে এই বলে যে, ওটমিল আসলে কোনো ডেজার্ট বা মিষ্টান্ন না। তাই অনেকে আবার ওটমিলের সঙ্গে কুকি যুক্ত করে দিয়ে বলছে এটা হতে পারে ওটমিল কুকি আবার কেউ বলছে হতে পারে ওটমিল রেসিন। আবার কেউ মনে করছেন ও দিয়ে ওরেঞ্জ শের্বাটও হতে পারে।